**BRIGHT B150/200G/X**

**ΠΕΡΙΓΡΑΦΗ**

Ηλιακό θερμοσίφωνο ανοιχτού κυκλώματος και χαμηλού προφίλ τύπου CIS (Collector Integrated Storage) με αποθήκη 142 Lt (BRIGHT 150G/X) / 209 Lt (BRIGHT 200G/X) όπου η δεξαμενή του νερού αποτελεί και τον ηλιακό συλλέκτη, χωρίς ξεχωριστό πρωτεύον κύκλωμα.

Το νερό χρήσης θερμαίνεται απευθείας από τον ήλιο χωρίς ενδιάμεσο θερμικό φορέα. Η δεξαμενή – συλλέκτης αποτελείται από τέσσερις (BRIGHT 150G/X) ή πέντε (BRIGHT 200G/X) μικρότερες δεξαμενές συνδεμένες εν σειρά ώστε να επιτυγχάνεται υψηλότερη τελική θερμοκρασία αλλά και αντιψυκτική προστασία η οποία διασφαλίζεται επιπλέον με αντιπαγωτική βαλβίδα μηχανικού τύπου.

Το πάχος της δεξαμενής είναι 1.5 mm και εσωτερικά θα είναι επιστρωμένο με κατάλληλη αντιδιαβρωτική μόνωση η οποία πληροί όλες τις προϋποθέσεις καταλληλότητας για χρήση σε πόσιμο νερό.

H δεξαμενή - συλλέκτης δεν είναι ορατή σε κανένα σημείο της συσκευής αλλά περιέχεται εντός πάνελ αλουμινίου το οποίο είναι κλειστό και σφραγισμένο στην πάνω πλευρά του με κυψελωτό πολυκαρβονικό φύλλο πάχους τουλάχιστον 4 mm και υψηλής διαπερατότητας τουλάχιστον 82%, κατάλληλο για μακροχρόνια έκθεση στην ηλιακή ακτινοβολία. Το πολυκαρβονικό αυτό φύλλο έχει εγγύηση διατήρησης της δομής και διαπερατότητας του για τουλάχιστον 10 έτη. Παράλληλα λειτουργεί και ως μόνωση προστατεύοντας την εσωτερική δεξαμενή από την απ’ ευθείας έκθεση στα καιρικά φαινόμενα.

Το πάνελ αλουμινίου έχει βάθος 22 cm για να περιέχει την δεξαμενή – συλλέκτη και είναι περιμετρικά μονωμένο με υαλοβάμβακα και υαλοϋφασμα GF3040 Solar ενώ στο πίσω μέρος με πετροβάμβακα RF6020 Solar.

Η δεξαμενή μπορεί να φέρει στο πάνω μέρος της μία ή δύο ηλεκτρικές αντιστάσεις τουλάχιστον 1,5kW για τις περιπτώσεις που η ηλιακή ενέργεια δεν επαρκεί.

Το ηλιακό είναι πιστοποιημένο με Solar Keymark.

Το ηλιακό καλύπτεται από εγγύηση καλής λειτουργίας τουλάχιστον πέντε ετών σε κανονικές συνθήκες λειτουργίας όπως προσδιορίζονται από τους Όρους Εγγύησης.